
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1113 


26 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός τύπου και περιεχομένου των ειδικών ση¬ 


μάτων τελών κυκλοφορίας οχημάτων, κατασκευή 

και διάθεση αυτών. 1 

Ανάθεση διενέργειας φορολογικού ελέγχου. 2 

Τροποποίηση του Κανονισμού Εσωτερικής Υπηρεσίας 

του Διοικητικού Εφετείου Κομοτηνής. 3 

ΣΥΓΚΡΟΤΗΣΗ ΟΡΓΑΝΩΤΙΚΗΣ ΕΠΙΤΡΟΠΗΣ (Ν.Π.Ι.Δ.), 
σύμφωνα με το Ν. 2725/99, άρθρο 53 § 2, ΠΑΝΕΥΡΩ¬ 
ΠΑΪΚΟΥ ΠΡΩΤΑΘΛΗΜΑΤΟΣ ννΑΚΕΒΟΑΡϋ 2002.... 4 

Ορισμός γεωπόνων που θα ασχοληθούν στον ποιοτικό 
και φυτοϋγειονομικό έλεγχο αγροτικών προϊόντων 

στον Ν. Έβρου, για το Β'εξάμηνο 2002. 5 

Τ ροποποίηση εν μέρη της 15/21.2.2000 απόφασης Σύ¬ 
στασης Δημοτικής Επιχείρησης «Τουρισμού & Ανά¬ 
πτυξης Δήμου Ορεινού (Δ.Ε.Τ.Α.Δ.Ο.)». 6 

Καθορισμός τελικού αποδέκτη διάθεσης επεξεργα¬ 
σμένων οικιακών λυμάτων του Δήμου Ελλομένου 

Ν. Λευκάδας και οι όροι διάθεσης αυτών. 7 

Αύξηση ανωτάτου ορίου ημερών κίνησης εκτός έδρας 
γεωτεχνικών υπαλλήλων υπηρετούντων στην Νο¬ 
μαρχιακή Αυτ/ση Κέρκυρας. 8 

Σύσταση δημοτικού νομικού προσώπου με την επωνυ¬ 
μία «Δημοτικό θέατρο Επανομής» στο Δήμο Επα¬ 
νομής του Νομού Θεσσαλονίκης. 9 

Χορήγηση άδειας ασκήσεως επαγγέλματος Κοινωνι¬ 


κού Λειτουργού στη Λίνα Ευγενία του Ναπολέοντα. 10 
Καθιέρωση υπερωριακής εργασίας και εργασίας κατά 
τις Κυριακές και εξαιρέσιμες ημέρες, καθώς και κα¬ 
τά τις νυκτερινές ώρες κατά το Β' εξάμηνο του 
έτους 2002, για τους υπαλλήλους που υπηρετούν 


στη Νομαρχιακή Αυτοδιοίκηση Αργολίδας. 11 

Υπερωρίες Β’ εξαμήνου έτους 2002 για τους υπαλλή¬ 
λους της Δ/νσης Γεωργίας Ν.Α. Ημαθίας. 12 


ΑΠΟΦΑΣΕΙ Σ 

Αριθ. 1065738/1119/Τ.&Ε.Φ. (1) 

Καθορισμός τύπου και περιεχομένου των ειδικών σημά- 
τωντελών κυκλοφορίας οχημάτων, κατασκευή και διά¬ 
θεση αυτών. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παρ. 5 του άρθρου 20 του Ν. 
2948/2001 (ΦΕΚΑ242). 


β) Τις διατάξεις της παρ. 2 του άρθρου 28 του Ν. 
2873/2000 (ΦΕΚΑ285). 

γ) Την 1097760/1276/Τ.&Ε.Φ./19-10-2001 (ΦΕΚ Β' 
1436) απόφαση του Υπουργού Οικονομικών «Καθορι¬ 
σμός τύπου και περιεχομένου των ειδικών σημάτων τε¬ 
λών κυκλοφορίας οχημάτων, κατασκευή και διάθεση αυ¬ 
τών». 

δ) Τις διατάξεις του π.δ. 81/2002 (ΦΕΚ Α' 57) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών». 

ε) Την ανάγκη τροποποίησης της απόφασής μας 
1097760/1276/Τ.&Ε.Φ./19-10-2001. 

στ) Την κοινή απόφαση του Πρωθυπουργού και του 
Υπουργού Οικονομικών 1100383/1330/Α0006/ 

31.10.2001 (ΦΕΚ Β' 1485), με την οποία ανατίθενται αρ¬ 
μοδιότητες στους Υφυπουργούς Οικονομικών. 

ζ) Τις διατάξεις του άρθρου 29 Α' του Ν. 1558/1985 (ΦΕΚ 
Α' 137), όπως συμπληρώθηκε με το άρθρο 27 του Ν. 
2081/1992 (ΦΕΚΑ' 154) και τροποποιήθηκε με τηνπαρ. 2α 
του άρθρου 1 του Ν. 2469/1997 (ΦΕΚΑ' 38) και τη διαπί¬ 
στωση ότι από την απόφαση αυτή δεν προκαλείται δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

1. Στην απόφασή μας 1097760/1276/Τ.&Ε.Φ./ 

19.10.2001 επέρχονται οι κατωτέρω τροποποιήσεις: 

α) Ηπερίπτωσηβτηςπαραγράφου3τουάρθρου 1 αντι¬ 
καθίσταται ως εξής: 

β) Στο άνω δεξιό μέρος τις λέξεις «ΥΠΟΥΡΓΕΙΟ ΟΙΚΟ¬ 
ΝΟΜΙΑΣ ΚΑΙ ΟΙΚΟΝΟΜΙΚΩΝ» και κάτω από τις λέξεις 
αυτές τα δύο τελευταία ψηφία του έτους για το οποίο 
εκδίδονται τα σήματα, με μεγάλα ψηφία. Κάτω από τα 
ψηφία αυτά θα υπάρχει ειδικό ορθογώνιο διαφανές 
πλαίσιο για την τοποθέτηση του αριθμού κυκλοφορίας 
του οχήματος. 

β) Το πρώτο εδάφιο της παραγράφου 4 του άρθρου 1 
αντικαθίσταται ως εξής: 

ΧΡΩΜΑΤΙΣΜΟΣ: Ο βασικός χρωματισμός των ειδικών 
σημάτων των Ι.Χ. αυτοκινήτων οχημάτων θα είναι ασή¬ 
μι, ενώ των Δ.Χ. αυτοκινήτων οχημάτων θα είναι κίτρι¬ 
νο. 

2. Η απόφαση αυτή καταλαμβάνει τα ειδικά σήματα τε¬ 
λών κυκλοφορίας έτους 2003 και επομένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2002 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1058800/5715/ΔΕ-Β (2) 

Ανάθεση διενέργειας φορολογικού ελέγχου 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1 του άρθρου 3 του Ν. 
2343/1995 (ΦΕΚ Α-211) και 1 του άρθρου 10 του Ν. 
2771/1999 (ΦΕΚ Α-280), με τις οποίες συστήθηκαν στο 
Υπουργείο Οικονομικών, υπηρεσίες φορολογικού ελέγ¬ 
χου με τον τίτλο «Ελεγκτικά Κέντρα» και «Τοπικά Ελεγκτι¬ 
κά Κέντρα» αντίστοιχα. 

2. Τις διατάξεις των Π.Δ. 280/97 (ΦΕΚ Α 203) και 
179/2000 (ΦΕΚ Α-167) με τις οποίες καθορίστηκε το ορ¬ 
γανωτικό πλαίσιο των Ελεγκτικών Κέντρων και των Τοπι¬ 
κών Ελεγκτικών Κέντρων αντίστοιχα. 

3. Την 1017350/5552/ΔΕ-Β715.2.2001 Α.Υ.Ο. όπως τρο¬ 
ποποιήθηκε και συμπληρώθηκε με τις 1049187/601/ 
Α0006/18.5.2001 και 1073344/8309/ΔΕ-Β726.7.2001 απο¬ 
φάσεις μας, περί του ανακαθορισμού της καθ’ ύλην αρ¬ 
μοδιότητας μεταξύ των Δ.Ο.Υ., ΤΕΚ, ΠΕΚ και ΕΘΕΚ σε θέ¬ 
ματα φορολογικού ελέγχου. 

4. Τις διατάξεις της παραγράφου 12 του άρθρου 8 του 
Ν. 2873/2000 (ΦΕΚ Α-285), με τις οποίες ορίζεται ότι με 
αποφάσεις του Υπουργού Οικονομικών μπορεί να ανατί¬ 
θεται σε μία Ελεγκτική Αρχή η αρμοδιότητα διενέργειας 
τακτικού (οριστικού) φορολογικού ελέγχου όλων των εκ¬ 
κρεμών υποθέσεων των υποχρέων, των οποίων οι εκκρε¬ 
μείς υποθέσεις υπάγονται κατά τις κείμενες διατάξεις, 
στην ελεγκτική αρμοδιότητα διαφορετικών υπηρεσιών. 

5. Τις διατάξεις των παραγράφων 2 και 4 του άρθρου 3 
του Ν. 2343/1995, όπως ισχύουν μετά την τροποποίησή 
τους με τις παραγράφους 9, 10 και ειδικότερα της παρα¬ 
γράφου 11 του άρθρου 20 του Ν. 2753/1999, με την οποία 
ορίζεται ότι με αποφάσεις του Υπουργού των Οικονομι¬ 
κών που δημοσιεύονται στην Εφημερίδα της Κυβερνήσε- 
ως είναι δυνατόν να ανατίθεται στα Ελεγκτικά Κέντρα η 
διενέργεια τακτικού (οριστικού) φορολογικού ελέγχου 
και υποθέσεων επιτηδευματιών και φορολογουμένων γε¬ 
νικά, ανεξάρτητα της καθ’ ύλην και τόπον αρμοδιότητάς 
τους, οι οποίες παρουσιάζουν σημαντικό φορολογικό εν¬ 
διαφέρον ή σχετίζονται με υποθέσεις της αρμοδιότητάς 
τους και απαιτούν τη διεξαγωγή ενιαίου φορολογικού 
ελέγχου ή δεν μπορούν να ελεγχθούν από την αρμόδια 
φορολογική αρχή. 

6. Τα παρακάτω έγγραφα : 

α) Τα Α.Π. 2909/26.2.2002 και 4224/8.7.2002 έγγραφα 
της Δ.Ο.Υ. Άργους και της συνημμένης σ’ αυτό κατάστα¬ 
σης επιχειρήσεων, από τα οποία προκύπτει η ανάγκη διε¬ 
νέργειας τακτικού (οριστικού) φορολογικού ελέγχου από 
Ελεγκτικό Κέντρο σε ορισμένες από τις επιχειρήσεις αυ¬ 
τές, λόγω του σημαντικού φορολογικού ενδιαφέροντος 
που παρουσιάζουν και της έλλειψης έμπειρου ελεγκτικού 
προσωπικού στη Δ.Ο.Υ. αυτή, όπως οι επιχειρήσεις αυτές 
αναγράφονται παρακάτω στο διατακτικό μέρος της πα¬ 
ρούσας απόφασης. 

β) Το Α.Π. 10316/10.5.2002 έγγραφο της Δ.Ο.Υ. Ελευσί¬ 
νας και της συνημμένης σ’ αυτό κατάστασης επιχειρήσε¬ 
ων, από το οποίο προκύπτει η ανάγκη διενέργειας τακτικού 
(οριστικού) φορολογικού ελέγχου από Ελεγκτικό Κέντρο 
σε ορισμένες από τις επιχειρήσεις αυτές, λόγω του σημα¬ 
ντικού φορολογικού ενδιαφέροντος που παρουσιάζουν 
και της έλλειψης έμπειρου ελεγκτικού προσωπικού στη 
Δ.Ο.Υ. αυτή, όπως οι επιχειρήσεις αυτές αναγράφονται πα¬ 
ρακάτω στο διατακτικό μέρος της παρούσας απόφασης. 

γ) Το Α.Π. 668/6.6.2002 έγγραφο του 29ου Τ.Ε.Κ. (Ιωαν- 
νίνων), από το οποίο προκύπτει η ανάγκη συνέχισης και 
ολοκλήρωσης της διαδικασίας του διενεργηθέντος από 
το Ελεγκτικό αυτό Κέντρο, τακτικού (οριστικού) φορολο¬ 
γικού ελέγχου της επιχείρησης «ΔΗΜ.ΤΣΑΝΗΣ & ΣΙΑ» 
Ε.Ε. (ΑΦΜ:093290178), εμπορία παιδικών ενδυμάτων, 
Κρυστάλλη 1, Ιωάννινα. 


δ) Το Α.Π. 1233/24.7.2002 έγγραφο του 21ου Τ.Ε.Κ. 
(Θεσσαλονίκης), από το οποίο προκύπτει η ανάγκη συνέ¬ 
χισης και ολοκλήρωσης της διενέργειας, από το Ελεγκτι¬ 
κό αυτό Κέντρο, τακτικού (οριστικού) φορολογικού ελέγ¬ 
χου όλωντωνανέλεγκτωνχρήσεωντης επιχείρησης ΛΟΥ- 
ΛΟΥΔΗΣ ΓΕΩΡΓΙΟΣ (ΑΦΜ:041350655), μηχανολόγος - 
ηλεκτρολόγος, Βογατσικού 8, Θεσσαλονίκη. 

ε) Το Α.Π. 12569/4.6.2002 έγγραφο της Δ.Ο.Υ. Ιλίου, από το 
οποίο προκύπτει η ανάγκη διενέργειας, από Ελεγκτικό Κέντρο, 
τακτικού (οριστικού) φορολογικού ελέγχου της επιχείρησης 
ΒΛΑΧΟΚΩΣΤΑΣ ΒΑΣΙΛΕΙΟΣ του ΕΥΘ. (ΑΦΜ:010783648), 
εμπόριο τροφίμων, λόγω του σημαντικού φορολογικού ενδια¬ 
φέροντος που παρουσιάζει η επιχείρηση αυτή. 

στ) Το Α.Π. 17811/2.8.2002 έγγραφο της Δ.Ο.Υ. Παλλή- 
νης, από το οποίο προκύπτει η ανάγκη ενιαίας αντιμετώ¬ 
πισης της διενέργειας, από Ελεγκτικό Κέντρο, τακτικού 
(οριστικού) φορολογικού ελέγχου όλων των ανέλεγκτων 
χρήσεωντου φορολογούμενου ΛΑΦΙΩΤΗ ΝΙΚΟΛΑΟΥ του 
ΙΩΑΝ. (ΑΦΜ:009888326) κάτοικος οδού Εύβοιας 4, Μα¬ 
ρούσι καινύν36οχιλ.Λ.Μαραθώνος, Μαραθώνας (Δ.Ο.Υ. 
Αμαρουσίου και Δ.Ο.Υ. Παλλήνης). 

7. Την αριθ.1100383/1330/Α0006/31.10.2001 (ΦΕΚ 
1485-Β') Κοινή Απόφαση του Πρωθυπουργού και του 
Υπουργού Οικονομικών «καθορισμός αρμοδιοτήτων των 
Υφυπουργών Οικονομικών», αποφασίζουμε: 

Α. Αναθέτουμε στους Προϊσταμένους των ακολούθων 
Ελεγκτικών Υπηρεσιών, τη διενέργεια τακτικού (οριστι¬ 
κού) φορολογικού ελέγχου όλων των ανέλεγκτων χρήσε¬ 
ων, σύμφωνα με τις ισχύουσες διατάξεις, των παρακάτω 
υποθέσεων ως εξής: 

I. Στο36οΤ.Ε.Κ. (Κορινθίας). 

1. «Β. ΜΑΤΡΑΓΚΟΥ & ΣΙΑ» Ε. Ε. (ΑΦΜ:093839317), χυμο- 
ποιείο (Δ.Ο.Υ. ΑΡΓΟΥΣ). 

2. «ΗΛΙΑΣ ΜΠΟΥΓΙΑΜΑΣ & ΣΙΑ» Ο.Ε. (ΑΦΜ:082481230), 

Βιοτεχνία σωλήνων γεώτρησης και φανοποιητικών ερ¬ 
γασιών (Δ.Ο.Υ. ΑΡΓΟΥΣ). 

3. ΜΠΟΓΡΗΣ ΠΑΝΑΓΙΩΤΗΣ του ΔΗΜ. (ΑΦΜ: 
029875217), τυποποίηση ελαιολάδου (Δ.Ο.Υ. ΑΡΓΟΥΣ). 

II. Στο Περιφερειακό Ελεγκτικό Κέντρο (Π.Ε.Κ.) Πειραιά 

1. «ΣΥΝΔΕΣΜΟΣ ΦΟΡΤΟΕΚΦΟΡΤΩΤΩΝ ΛΙΜΕΝΟΣ 
ΕΛΕΥΣΙΝΑΣ» (ΑΦΜ:090105494) (Δ.Ο.Υ. ΕΛΕΥΣΙΝΑΣ). 

2. ΒΛΑΧΟΚΩΣΤΑΣ ΒΑΣΙΛΕΙΟΣ του ΕΥΘ. (ΑΦΜ: 
010783648), Εμπόριο τροφίμων,Μαυρίκιου 21 β Ίλιον 
(Δ.Ο.Υ. Ιλίου). 

III. Στο 17ο Τ.Ε.Κ. (Ν.Αττικής). 

1. «ΑΙΚΑΤ.ΜΩΡΑΪΤΗ &ΣΙΑ» ΕΠΕ (ΑΦΜ: 095256064), με 
δ.τ. «ΠΗΓΑΣΟΣ», Εμπόριο Ελαίου, Λ.Δερβενοχωρίων Μα¬ 
γούλα (Δ.Ο.Υ. ΕΛΕΥΣΙΝΑΣ). 

2. «ΚΛΕΙΔΑΣ Α. & ΣΙΑ» ΟΕ (ΑΦΜ: 082388477), παλαιό μέ¬ 
ταλλα και «ΚΛΕΙΔΑΣ Α. & ΣΙΑ» ΕΠΕ (ΑΦΜ: 095630450), 
στην οποία μετατράπηκε η Ο.Ε. με ίδιο αντικείμενο εργα¬ 
σιών, Παραλία Ασπροπύργου (Δ.Ο.Υ. Ελευσίνας). 

3. «ΜΕΤΑΛΕΤ» ΕΠΕ (ΑΦΜ:095000058), Εμπόριο σιδή¬ 
ρου, 19οχιλ. Ν.Ε.Ο. Α-Κ(Δ.Ο.Υ. Ελευσίνας). 

4. «ΠΑΡΘΕΝΙΟΥ ΧΡΗΣΤΟΣ» ΕΠΕ (ΑΦΜ:095137051), 
Μηχ/κές Κατασκευές, Λ.Δημοκρατίας 50 Ασπρόπυργος 
(Δ.Ο.Υ. Ελευσίνας). 

5. «ΠΡΟΒΙΣΙΟΝΣ» ΕΠΕ (ΑΦΜ:095245222), Αντιπροσω¬ 
πείες, Λ. Τιτάν Μαγούλα (Δ.Ο.Υ. Ελευσίνας). 

6. ΤΣΟΚΑ ΑΝΔΡΙΑΝΑτου ΝΙΚ. (ΑΦΜ:040182530), Κατα¬ 
σκευές εκτροφείων, τέρμα Αγ.Αικατερίνης Μάνδρα 
(Δ.Ο.Υ. Ελευσίνας). 

7. ΡΑΥΤΟΠΟΥΛΟΣ ΑΝΤΩΝΙΟΣ (ΑΦΜ:08396266), Κατα- 
σκ. Μηχ. Χάρτου, Αγ.Γεώργιος Ασπρόπυργος (Δ.Ο.Υ. 
Ελευσίνας). 

8. ΓΕΩΡΓΑΡΑ ΦΩΤΕΙΝΗ (ΑΦΜ: 041051618), Παλαιοσί- 
δερα, Κουτάλα Ασπρόπυργος (Δ.Ο.Υ. Ελευσίνας). 

IV. Στο 29ο Τ.Ε.Κ. (Ιωαννίνων). 

«ΔΗΜ. ΤΣΑΝΗΣ & ΣΙΑ» Ε.Ε. (ΑΦΜ: 093290178), Εμπορία 
Παιδικών Ενδυμάτων, Κρυστάλλη 1 Ιωάννινα (Δ.Ο.Υ. Α' 
ΙΩΑΝΝΙΝΩΝ). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

V. Στο 21ο Τ.Ε.Κ. (Θεσσαλονίκης). 

ΛΟΥΛΟΥΔΗΣ ΓΕΩΡΓΙΟΣ (ΑΦΜ:041350655), Μηχανο¬ 
λόγος - Ηλεκτρολόγος, Βογατσικού 8, Θεσσαλονίκη. 
(Δ.Ο.Υ. Β' καιΔ'ΘΕΣ/ΝΙΚΗΣ). 

VI. Στο 16ο Τ.Ε.Κ. (Ν. Αττικής). 

ΛΑΦΙΩΤΗΣ ΝΙΚΟΛΑΟΣ του ΙΩΑΝ. (ΑΦΜ: 009888326), 
Γεωργικές επιχειρήσεις, κ.τλ., κάτοικος νύν 36ο χιλ. Λ. 
Μαραθώνος, Μαραθώνας (Δ.Ο.Υ. Αμαρουσίου και Δ.Ο.Υ. 
Παλλήνης). 

Β. Στις παραπάνω Ελεγκτικές Υπηρεσίες ανατίθεται η 
έκδοση των φύλλων ελέγχου, των πράξεων προσδιορι- 
σμούτου φόρου καιτων λοιπών καταλογιστικών πράξεων 
και η περαιτέρω διαδικασία επίλυσης των σχετικών φο¬ 
ρολογικών διαφορών, καθώς και η βεβαίωση των καταλο¬ 
γισμένων διαφορών φόρων, πρόσθετων φόρων, προ- 
σαυξήσεων, τελών, εισφορών και προστίμων με τη σύ¬ 
νταξη και αποστολή στις αρμόδιες Δ.Ο.Υ. των οικείων 
χρηματικών καταλόγων κατά τις ισχύουσες διατάξεις. 

Γ. Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβέρνησης. 

Αθήνα, 14Αυγούστου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 93253 (3) 

Τροποποίηση του Κανονισμού Εσωτερικής Υπηρεσίας 
του Διοικητικού Εφετείου Κομοτηνής. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα- 
φος2του άρθρου 17του Ν. 1756/1988 εκ νέου μετηνπα- 
ράγραφο 4 του άρθρου 3 του Ν. 2479/1997, 

β) του άρθρου 25παρ.3περ. ατουν. 2812/2000 (Α’67), 

γ) του άρθρου 29Ατου Ν. 1158/1985 (Α 137) όπωςπρο- 
σετέθηκε με το άρθρο 27 του Ν. 2081/1992 (Α 154) και 
τροποποιήθηκαν με το άρθρο 1 παρ. 2α του Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Τα υπ’αριθ. 867/22.4.2002 και 811/12.4.02 έγγραφα 
του Διοικητικού Εφετείου Κομοτηνής, αποφασίζουμε: 

Τη δημοσίευση στην Εφημερίδα της Κυβέρνησης, 
εκτός του άρθρου 2 παρ. 2 που αναπέμπεται, της τροπο¬ 
ποίησης του Κανονισμού Εσωτερικής Υπηρεσίας του Δι¬ 
οικητικού Εφετείου Κομοτηνής, όπως καταρτίσθηκαν με 
την αριθμ. 3/2002 απόφαση της Ολομέλειας του δικαστη¬ 
ρίου αυτού, η οποία έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΔΙΟΙΚΗ¬ 
ΤΙΚΟΥ ΕΦΕΤΕΙΟΥ ΚΟΜΟΤΗΝΗΣ 

Άρθρο 1 

Σύνθεση Δικαστηρίου: 

Ενόψειτου αριθμού των προβλεπομένων οργανικών θέ¬ 
σεων δικαστικών λειτουργών (ένας Πρόεδρος και τέσσε¬ 
ρις Εφέτες) δεν υπάρχει δυνατότητα διαίρεσης του Δικα¬ 
στηρίου σε τμήματα και ο μοναδικός σχηματισμός αυτού 
για την εκδίκαση των υποθέσεων λειτουργεί με την ίδια 
σύνθεση και ως δικαστικό συμβούλιο, είτε πειθαρχικό του 
άρθρου 95 παρ. 11 του Νόμου 1756/1988, όπως αντικατα- 
στάθηκε από το άρθρο 15 του Ν. 2172/1993 ή υπηρεσια¬ 
κό των άρθρων 15-17 του Νόμου 294/1976, είτε για οποι- 
οδήποτε άλλο λόγο και μόνο σε περίπτωση που αυξηθούν 


οι οργανικές θέσεις των δικαστικών λειτουργών, ώστε να 
υπάρχει δυνατότητα επιλογής αυτών, θα ορίζονται τα μέ¬ 
λη του καθενός συμβουλίου με απόφαση του Προέδρου 
του Δικαστηρίου, όπως ορίζουν οι σχετικές διατάξεις. 

Άρθρο 2 

Δικάσιμοι 

α. Ορίζονται δέκα συνεδριάσεις κατ’ έτος. 

γ. Σε κάθε δικάσιμο θα μπορεί να προσδιορίζονται υπο¬ 
θέσεις όλων των κατηγοριών. 

δ. Η συνεδρίαση του Δικαστηρίου θα αρχίζειτην 10η π. μ. ώρα 
της ημέρας της δικασίμου, που ορίζεται από τον Πρόεδρο. 

Άρθρο 3 

Σφραγίδα Δικαστηρίου 

Η σφραγίδα του Δικαστηρίου που προβλέπεται από το 
άρθρο 21 του Ν. 1756/1988, θα χρησιμοποιείται από τον 
Πρόεδρο και το Γραμματέα του Δικαστηρίου ή τους νόμι¬ 
μους αναπληρωτές τους. 

Άρθρο 4 

Ορισμός δικασίμου πριν από τις δικαστικές διακοπές 
και τις διακοπές Χριστουγέννων και Πάσχα: 

α. Ο προσδιορισμόςτωντρεχουσών υποθέσεωντου Δι¬ 
καστηρίου θα γίνεται μέχρι την 20η Ιουνίου κάθε δικαστι¬ 
κού έτους. 

β. Δεν θα προσδιορίζονται υποθέσεις για εκδίκαση κα¬ 
τά το χρονικό διάστημα από της 20ης Δεκεμβρίου κάθε 
έτους έως της 6ης Ιανουάριου του επομένου έτους, κα¬ 
θώς και τη Μεγάλη Εβδομάδα και την Εβδομάδα της Δια- 
καινησίμου. Κατά τα χρονικά αυτά διαστήματα μπορεί να 
προσδιορίζονται μόνο κατεπείγουσες υποθέσεις, όπως 
αναστολές εκτέλεσης άρθρων 200-215 Κ.Δ.Δ. Ν. 
2717/1999, άρθρ. 52 Π.Δ. 18/1989, όπως αντικαταστάθη- 
κε με το άρθρο 35 του Ν. 2721/1999. 

Άρθρο 5 

Ολομέλεια του Δικαστηρίου: 

α. Η Ολομέλεια του Δικαστηρίου συγκαλείται με πράξη 
του Προέδρου αυτού ή με αίτηση του 1/3 των υπηρετού- 
ντων στο Δικαστήριο Εφετών. Στην πράξη αυτή ορίζονται 
ο τόπος και ο χρόνος της συνεδρίασης, καθώς και τα θέ¬ 
ματα με τα οποία θα ασχοληθεί η Ολομέλεια, οπότε δε εί¬ 
ναι αναγκαίο και ο δικαστής (ή οι δικαστές) που θα ειση- 
γηθείτα θέματα αυτά. 

β. Εάν η Ολομέλεια συγκαλείται κατ’εφαρμογή των δια¬ 
τάξεων του άρθρου 14παρ.2 (περιπτώσεις α', β', γ' και το 
τελευταίο εδάφιο) του Ν.1756/1988, όπως αντικαταστά- 
θηκε με την παράγραφο 1 τουάρθρου3του Ν.1868/1989, 
η ημέρα συνεδρίασης της Ολομέλειας πρέπει να καθορί¬ 
ζεται μέσα στο πενθήμερο που ακολουθεί την παρέλευση 
δέκα πλήρων ημερών από την έκδοση της πράξης του 
Προέδρου για τη σύγκλησή της, όπου υποχρεωτικά ορί¬ 
ζεται και ο εισηγητής (ή οι εισηγητές) των θεμάτων. 

γ. Η πράξη του Προέδρου γνωστοποιείται, σε όποιον εί¬ 
ναι αναγκαίο να λάβει γνώση ατής, τουλάχιστον οκτώ 
πλήρεις ημέρες πριν από την ημέρα συνεδρίασης της 
Ολομέλειας κατά οποιοδήποτε πρόσφορο τρόπο. Πά¬ 
ντως η πράξη αναρτάται στην αίθουσα των δικαστών από 
το Γραμματέα του Δικαστηρίου, ο οποίος και συντάσσει 
σχετική πράξη, δημιουργώντας έτσι τεκμήριο γνώσηςτης 
σύγκλησης της Ολομέλειας για τα μέλητου Δικαστηρίου. 

δ. Εάν τη σύγκληση της Ολομέλειας προκαλεί σχετική 
αίτηση των μελών της, τότε η αίτηση αυτή, για να έχει νό¬ 
μιμα αποτελέσματα, πρέπει να περιέχει όχι μόνο τα στοι¬ 
χεία ταυτότητας και τις υπογραφές των αιτούντων, αλλά 
και σαφώς τα για εξέταση θέματα. 

ε. Οι πιο πάνω ημερομηνίες και γενικώς διαδικασίες 
πρέπει να τηρούνται και όταν η σύγκληση της Ολομέλει¬ 
ας γίνεται με πρωτοβουλία των δικαστών που ζήτησαν τη 
σύγκληση αυτής, σύμφωνα με το άρθρο 14 του Ν. 
1756/1988, όπως αντικαταστάθηκε με το άρθρο 3 παρ.1 
του Ν. 1868/1989. 

στ. Η Ολομέλεια συγκαλείται υποχρεωτικά από τον 
Πρόεδρο του Δικαστηρίου μέσα στο μήνα Μάιο κάθε 
έτους για να γνωμοδοτήσει αναφορικώς με τις θερινές 
διακοπές σε εκτέλεση των όσων ορίζονται στην παρά¬ 
γραφο 3 του άρθρου 27 του Ν.1 756/1988, όπως αντικα- 
ταστάθηκε μετηνπαρ. 5 άρθρο 6 του Ν. 1868/1989. 

ζ. Στις συνεδριάσεις της Ολομέλειας παρίσταται και ο 
Γραμματέας του Δικαστηρίου (ή ο αναπληρωτής του), ο 
οποίος τηρεί τα πρακτικά με δική του ευθύνη και ευθύνη 
του Προέδρου του Δικαστηρίου ή του αναπληρωτή που 
διευθύνει τις εργασίες της Ολομέλειας. 

η. Οι αποφάσεις της Ολομέλειας και τα πρακτικά αυτής 
υπογράφονται από όλους τους δικαστές που συμμετέ¬ 
χουν σ’αυτήν και από το Γραμματέα. 

Άρθρο 6 
Γ ραμματεία 

Ενόψει του αριθμού των προβλεπομένων θέσεων δικα¬ 
στικών υπαλλήλων (τέσσερις γραμματείς, ένας δακτυλο- 
γράφος και δύο επιμελητές, απόφαση Υπουργού Δικαιο¬ 
σύνης 46245/26-7-1996, ΦΕΚ 662, τ.Β'), η γραμματεία του 
Δικαστηρίου λειτουργεί σε Διεύθυνση και Τμήμα. Προϊ¬ 
στάμενος της Διεύθυνσης της Γραμματείας είναι ο Πρόε¬ 
δρος του Δικαστηρίου και γενικώς ο δικαστής που διευ¬ 
θύνει αυτό. Ο Γ ραμματέας του Δικαστηρίου διευθύνει τη 
Γ ραμματεία σύμφωνα με τις εντολές του Προϊσταμένου 
του Δικαστηρίου, δίνει τις αναγκαίες οδηγίες στο προσω¬ 
πικό της και ασκεί όλα τα καθήκοντα που ορίζονται στο 
άρθρο 10 του Ν. 1756/1988, όπως αντικαταστάθηκε από 
το άρθρο 2 παρ.6του Ν. 1868/1989 και φροντίζει για την 
εύρυθμη και αποτελεσματική λειτουργία της. 

Περαιτέρω, στα καθήκοντάτου περιλαμβάνονται ιδίως: 

Η τήρηση και ενημέρωση των φακέλων υπηρεσιακής 
κατάστασης των δικαστικών λειτουργών και των δικαστι¬ 
κών υπαλλήλων. Η μέριμνα για την καθαρογραφή και τη 
διεκπεραίωση όλων των εγγράφων του Προϊσταμένου 
του Δικαστηρίου. Η τήρηση και ενημέρωση των δελτίων 
αδειώντων υπαλλήλωντης Γ ραμματείας και καταχώρηση 
αυτών σε αντίστοιχα βιβλία. Η δημοσίευση των αποφάσε¬ 
ων και η καταχώρησή τους στα οικεία βιβλία. Η μέριμνα 
για την έγκριση δαπανών προς βιβλιοδέτηση τόμων απο¬ 
φάσεων, πρακτικών κ.λ.π. Η σύνταξη των μισθοδοτικών 
καταστάσεων δικαστών και υπαλλήλων του Δικαστηρίου, 
η είσπραξη από το δημόσιο ταμείο και η πληρωμή των μι¬ 
σθών των δικαστών και υπαλλήλων, η τήρηση του μισθο- 
λογικού μητρώου και η έκδοση πιστοποιητικών και βεβαι¬ 
ώσεων περί των αποδοχών του προσωπικού, καθώς και η 
αλληλογραφία με άλλες υπηρεσίες για τα θέματα αυτά. Η 
ενέργεια διακηρύξεως διαγωνισμών και δημοπρασιών. Η 
παραλαβή, καταγραφή και παρακολούθηση της χρήσεως 
των επίπλων και λοιπού εξοπλισμού του δικαστηρίου, ως 
και η μέριμνα για την επισκευή τους. Η ενέργεια εκποιή- 
σεως άχρηστου υλικού και η παράδοσή του στον ΟΔΔΥ. 
Ο Προϊστάμενοςτου Δικαστηρίου βοηθάει τη γραμματεία 
στην εύρυθμη διεξαγωγή των πιο πάνω εργασιών. 

Τμήμα 

Στα καθήκοντα των υπαλλήλων του τμήματος που απο¬ 
τελούν το προσωπικό της Γ ραμματείας περιλαμβάνονται 
ιδίως: Η τήρηση του πρωτοκόλλου αλληλογραφίας (ει¬ 
σερχομένων εξερχομένων εγγράφων του Προϊσταμένου 
και του Γ ραμματέα του Δικαστηρίου) και γενικά η διεκπε¬ 
ραίωση των εισερχομένων εγγράφων. 

Η παραλαβή των φακέλων των εφέσεων (φορολογικών, 
ασφαλιστικών, Ν.1406/83 κ.λ.π.), ο έλεγχος της πληρότη¬ 
τας των στοιχείων που περιέχουν και η συμπλήρωσή 


τους, η τοποθέτηση τους σε φακέλους, η παραλαβή των 
ατομικών ασφαλιστικών φακέλων από τα ασφαλιστικά τα¬ 
μεία, καθώς και η επιστροφή των στοιχείων, μετά την έκ¬ 
δοση των αποφάσεων, στις δημόσιες, δημοτικές και λοι¬ 
πές αρχές, ασφαλιστικά ταμεία κ.λ.π. 

Η παραλαβή των δικογράφων που κατατίθενται στο Δι¬ 
καστήριο, σύμφωνα μετις ισχύουσες διατάξεις του Κώδι¬ 
κα Διοικητικής Δικονομίας (προσφυγές, εφέσεις, αιτή¬ 
σεις αναιρέσεως, αιτήσεις αναστολών, προσωποκρατή¬ 
σεων κ.λ.π.). 

Η παραλαβή και καταχώρηση στα βιβλία προσφυγών 
και εφέσεων και λοιπά βοηθητικά βιβλία, όλων των εφέ¬ 
σεων που περιέχονται στο Δικαστήριο, ο διαχωρισμός 
των υποθέσεων για το ενιαίο της δικαστικής κρίσεως και 
η μετά τον προσδιορισμό δικασίμου από τον Προϊστάμε¬ 
νο χρέωση και παράδοση αυτών στους δικαστές. 

Η σύνταξη μηνιαίων και ετήσιων στατιστικών στοιχείων. 

Η χορήγηση σε αντίγραφα εγγράφωντων δικογραφιών. 
Η ταξινόμηση και φύλαξη των φακέλων των περαιωθει- 
σών υποθέσεων μαζί με τα σχέδια των αποφάσεων, πρα¬ 
κτικών και αντιγράφων των αποφάσεων, καθώς και η έκ¬ 
δοση πιστοποιητικών, εφόσον το περιεχόμενό τους προ¬ 
κύπτει από το φάκελο του αρχείου. Η επιμέλεια της 
καθαρογραφής των αποφάσεων. 

Η αναπλήρωσητου Γραμματέα από υπάλληλο του Τμή¬ 
ματος στις συνεδριάσεις του Δικαστηρίου. Η κλήτευση 
των διαδίκων, η σύνταξη και ανάρτηση του εκθέματος των 
υποθέσεων προς συζήτηση, η παραλαβή υπομνημάτων 
και λοιπών αποδεικτικών στοιχείων, η τήρηση πρόχειρων 
πρακτικών προφορικής συζήτησης, η σύνταξη των επισή¬ 
μων πρακτικών, η τήρηση των προβλεπομένων βιβλίων 
και η καταχώρηση σ'αυτά, κατά δικάσιμο, των υποθέσεων 
που εκδικάστηκαν, η παραλαβή, μετά τη θεώρηση του 
πρωτοτύπου της αποφάσεως από τον εισηγητή ή πρόε¬ 
δρο, η διόρθωση και υπογραφή των αντιγράφων και η πα¬ 
ράδοσή τους στον επιμελητή με εντολή για κοινοποίηση 
στους διαδίκους, η αποστολή των εφέσεων και αιτήσεων 
αναιρέσεων με τους σχετικούς φακέλους στο Συμβούλιο 
της Επικράτειας, η αποστολή των φακέλων μετά την τε¬ 
λεσιδικία των αποφάσεων, στις αρχές που εξέδωσαν τις 
πράξεις και η τοποθέτησή τους στο αρχείο, η επιστροφή 
των παραβολών όπου επιβάλλεται, η αλληλογραφία με 
άλλες υπηρεσίες και κάθε άλλη αναγκαία ενέργεια για τη 
διεξαγωγή της υπηρεσίας τους. 

Επιμελητής Δικαστηρίου 

Οι εργασίες που θα εκτελεί ο επιμελητής του Δικαστη¬ 
ρίου στα πλαίσια των καθηκόντων του, σύμφωνα με τις 
διατάξεις του Κώδικα Διοικητικής Δικονομίας επιμερίζο¬ 
νται από τον Προϊστάμενο του Δικαστηρίου μετά από 
πρόταση του Γ ραμματέα. 

Άρθρο 7 

Δικαστικές διακοπές 

1. Τον Μάιο κάθε δικαστικού έτους η Ολομέλεια του Δι¬ 
καστηρίου γνωμοδοτεί για τα τμήματα των θερινών δια¬ 
κοπών και οποιοδήποτε θέμα σχετίζεται με αυτές, ενόψει 
του άρθρου 32 του Ν. 1756/1988. 

2. Η απόφαση αυτή υποβάλλεται στον Υπουργό της Δι¬ 
καιοσύνης μέσα στο πρώτο δεκαήμερο του Ιουνίου του 
οικείου έτους, για να εκδοθεί η απόφαση που προβλέπε- 
ται από το άρθρο 27 παρ. 3 του Κώδικα Οργανισμού Δι¬ 
καστηρίων. 

Άρθρο 8 

Τελικές διατάξεις - Έναρξη ισχύος 

α. Ο παρών κανονισμός θα υποβληθεί στον Υπουργό Δι¬ 
καιοσύνης για τη δημοσίευσή του στην Εφημερίδα της 
Κυβερνήσεως κατά τα οριζόμενα στην παράγραφο 7 του 
κεφαλαίου Α'του άρθρου 17τουΝ. 1756/1988, όπως αντι- 
καταστάθηκεμετοάρθροδτου Ν. 1868/1989. 

β. Η ισχύς του παρόντος κανονισμού αρχίζει από τη δη¬ 
μοσίευση του στην Εφημερίδα της Κυβερνήσεως. 

Κρίθηκε, αποφασίστηκε και δημοσιεύτηκε στην Κομο¬ 
τηνή στις 18 Απριλίου 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 17161 (4) 

ΣΥΓΚΡΟΤΗΣΗ ΟΡΓΑΝΩΤΙΚΗΣ ΕΠΙΤΡΟΠΗΣ (Ν.Π.Ι.Δ.), 
σύμφωνα με το Ν. 2725/99, άρθρο 53 § 2, ΠΑΝΕΥΡΩ¬ 
ΠΑΪΚΟΥ ΠΡΩΤΑΘΛΗΜΑΤΟΣ \Λ/ΑΚΕΒΟΑΗΩ 2002. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Οργα¬ 
να». 

γ) Του Π.Δ. 77/85 «Οργανισμόςτης Γ.Γ.Α.» 

δ) Του Ν. 2725/99 (ΦΕΚ 121/Α") «Ερασιτεχνικός και 
Επαγγελματικός Αθλητισμός και άλλες διατάξεις» άρθρο 
53παρ. 1,2, 3, 4. 

2. Τηναρ. ΥΠΠΟ/ΔΙΟΚ/Α1/8334/30-10-2001 (ΦΕΚ 1479/ 
Β/31 -10-2001) κοινή απόφαση των Πρωθυπουργού και 
του Υπουργού Πολιτισμού «περί ανάθεσης αρμοδιοτή¬ 
των στους Υφυπουργούς Πολιτισμού». 

3. Την υπ’ αριθμ. 23651/27-8-96 εγκύκλιο του Γενικού 
Γραμματέα Αθλητισμού περί «ανάληψης Διεθνών Διορ¬ 
γανώσεων». 

4. Το αριθμ. 17049/27.6.2002 έγγραφο του Υφυπουρ¬ 
γού Πολιτισμού περί «έγκρισης διοργάνωσης αγώνων 
του Παγκοσμίου & Πανευρωπαϊκού Πρωταθλήματος 
ννΑΚΕΒΟΑΒΩ 2002». 

5. Το αριθμ. 536/18.07.2002 έγγραφο της Ε.Ο.Θ. ΣΚΙ., 
αποφασίζουμε: 

Συγκροτούμε Οργανωτική Επιτροπή (Ν.Π.Ι.Δ.) για την 
διεξαγωγή του Πανευρωπαϊκού Πρωταθλήματος \Λ/ΑΚΕ- 
ΒΟΑΒΩ που θα διεξαχθεί στη Λίμνη Καστοριάς το χρονι¬ 
κό διάστημα από 4 - 8.9.2002, η οποία αποτελείται από 
τους κάτωθι: 

1. ΔΙΑΛΥΝΑ ΚΩΝΣΤΑΝΤΙΝΟ, ως Πρόεδρο 

2. ΠΑΠΑΔΗΜΗΤΡΙΟΥ ΔΕΣΠΟΙΝΑ, ως Αντιπρόεδρο 

3. ΓΙΑΝΝΑΚΑ ΔΙΟΝΥΣΙΟ, ως Μέλος 

4. ΤΣΟΥΒΑΛΑ ΚΩΝΣΤΑΝΤΙΝΟ, ως Μέλος 

5. ΔΕΛΗΓΙΑΝΝΗ ΙΩΑΝΝΗ, ως Μέλος 

6. ΜΑΡΚΕΤΑΚΗ ΠΑΝΤΕΛΗ, ως Μέλος 

7. ΠΑΧΗ ΜΙΧΑΗΛ, ως Μέλος 

8. ΚΟΝΤΑΞΑΚΗ ΝΕΚΤΑΡΙΑ, ως Μέλος 

9. ΠΛΕΥΡΑΚΗ ΝΙΚΗ, ως Μέλος 

Γραμματέας της ανωτέρω Οργανωτικής Επιτροπής 
ορίζεται η ΛΟΥΚΙΣΑ ΠΕΛΑΓΙΑ και Οικονομικός Υπόλογος 
ορίζεται ο ΜΑΚΡΥΓΙΑΝΝΗΣ ΓΕΡΑΣΙΜΟΣ. 

Εργο της ανωτέρω Οργανωτικής Επιτροπής είναι η 
προετοιμασία, η οργάνωση και διεξαγωγή του Πανευρω¬ 
παϊκού Πρωταθλήματος \Α/ΑΚΕΒΟΑΒΩ καθώς και η κα¬ 
τάρτιση και υποβολή του προϋπολογισμού της διοργα- 
νώσης για την έκδοση της προβλεπόμενης από τις διατά- 
ξειςτηςπαρ. 3του άρθρου 53του Ν. 2725/99 Υπουργικής 
Απόφασης. 

Ο Πρόεδρος, ο Αντιπρόεδρος και τα Μέλη της ΟΡΓΑ¬ 
ΝΩΤΙΚΗΣ ΕΠΙΤΡΟΠΗΣ δεν δικαιούνται αποζημίωσης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2002 

Ο ΥΦΥΠΟΥΡΓΟΣ 

ΙΩΑΝΝΗΣ ΚΟΥΡΑΚΗΣ 
-♦- 

Αριθ. Ζ/7494 (5) 

Ορισμός γεωπόνων που θα ασχοληθούν στον ποιοτικό και 
φυτοϋγειονομικό έλεγχο αγροτικών προϊόντων στον 
Ν. Έβρου, για το Β' εξάμηνο 2002. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. ΤουςΝόμους2218/94 και 2240/94 περί Δευτεροβάθ¬ 
μιας Αυτοδιοίκησης. 

2. Τον οργανισμό Νομαρχιακής Αυτοδιοίκησης Ροδό¬ 
πης - Έβρου που δημοσιεύθηκε στο ΦΕΚ393Β 15-5-95. 

3. Τις διατάξεις του Νόμου 2470/97 άρθρο 18 που αντι- 
καταστάθηκε με το Νόμο 2592/98 άρθρο 15 σχετικά με 
την υπερωριακή εργασία (ΦΕΚ57/98). 

4. Τιςδιατάξειςτου Νόμου 2732/30-7-99 (ΦΕΚ 154Α) άρ¬ 
θρο 10 σχετικά με την απασχόληση των Γεωπόνων κατά 
τις Κυριακές και ημέρες αργίας και νυχτερινές ώρες. 

5. Τιςδιατάξειςτου Νόμου 2738/99 (ΦΕΚ 180/99) άρθρο 
35 παράγραφος 7 σύμφωνα με τις οποίες η διαπίστωση 
της ανάγκης για υπερωριακή απασχόληση με αμοιβή 
προκειμένου για το προσωπικό που υπηρετεί στις Νο¬ 
μαρχιακές Αυτοδιοικήσεις και τα Νομαρχιακά διαμερί¬ 
σματα γίνεται με απόφαση του οικείου Νομάρχη. 

6. Την υπ’ αριθμ. 276510/25-7-2002 απόφαση γενικού 
γραμματέα Υπουργείου Γεωργίας για κατανομή υπερω¬ 
ριών Βου εξαμήνου έτους 2002 στους υπαλλήλους 
Υπουργείου Γεωργίας που υπηρετούν στις Νομαρχια¬ 
κές Αυτοδιοικήσεις για τις ανάγκες του προγράμματος 
ποιοτικού και φυτοϋγειονομικού ελέγχου εισαγομένων, 
εξαγωμένων, αποσυρομένων ή διακινουμένων στις χώ¬ 
ρες της Ευρωπαϊκής Ένωσης γεωργικών προϊόντων 
νωπών και μεταποιημένων ή προοριζομένων για μετα¬ 
ποίηση. 

7. Τις ανάγκες του προγράμματος ποιοτικού και φυτοϋ- 
γειονομικού ελέγχου γεωργικών προϊόντων της Δ/νσης 
Αγροτικής Ανάπτυξης του Νομαρχιακού Διαμερίσματος 
Έβρου. 

8. Την προφορική εισήγηση του Δ/ντού Αγροτικής Ανά¬ 
πτυξης Έβρου, αποφασίζουμε: 

Ορίζουμε ονομαστικά τους Γεωπόνους που θα απασχο¬ 
ληθούν στον ποιοτικό και φυτοϋγειονομικό έλεγχο αγρο¬ 
τικών προϊόντων για το Βο εξάμηνο έτους 2002. 

α) Τον Αρμόδιο Καραγεωργίου Γεωπόνο ποιοτικό ελε¬ 
γκτή αγροτικών προϊόντων. 

β) Τον Νικόλαο Καμπάνταη Γεωπόνο ποιοτικό ελεγκτή 
αγροτικών προϊόντων. 

Από την απόφαση αυτή προκύπτει δαπάνη ύψους 1274 
Ευρώ και βαρύνει τις πιστώσεις Κ.Α.Ε. 5329μτης Νομαρ¬ 
χιακής Αυτοδιοίκησης. 

Οι παραπάνω θα απασχοληθούν υπερωριακάτις Κυρια¬ 
κές και αργίες καθώς και τις απογευματινές και νυκτερι¬ 
νές ώρες πέραν του κανονικού ωραρίου στο Γ ραφείο της 
υπηρεσίας, στα τελωνεία όπου γίνονται εισαγωγές προϊ¬ 
όντων από τρίτες χώρες, καθώς και στα καταστήματα 
τροφίμων για τον ποιοτικό έλεγχο υπερκατεψυγμένων 
προϊόντων. 

Η απόφαση αυτή να δημοσιευθεί στην εφημερίδα της 
κυβερνήσεως. 

Αλεξανδρούπολη, 7 Αυγούστου 2002 

Ο Νομάρχης κ.α.α. 

Ο Αναπληρωτής Νομάρχης 
ΜΙΧΑΗΛ ΚΟΓΙΟΜΤΖΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 14838 (6) 

Τροποποίηση εν μέρη της 15/21.2.2000 απόφασης Σύ¬ 
στασης Δημοτικής Επιχείρησης «Τουρισμού & Ανά¬ 
πτυξης Δήμου Ορεινού (Δ.Ε.Τ.Α.Δ.Ο.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις των άρθρων 277, 278, 279, 280, 281, 
282,283,284,285,286,287,288,289,290 και 291 του Π.Δ. 
410/95 (Δ. Κ.Κ.). 

2. Την αριθμ. 25027/9.4.1984 απόφαση του Υπουργού 
Εσωτερικών (ΦΕΚ 244/19.4.84 Τ.Β'). 

3. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

4. Τις διατάξεις του Ν. 2647/98 «Μεταβίβαση αρμοδιο¬ 
τήτων στις Περιφέρεις και την Αυτοδιοίκηση και άλλες 
διατάξεις». 

5. Την αριθμ. 15/21.2.2000 απόφαση του Γενικού Γραμ¬ 
ματέα Περιφέρειας Α.Μ.Θ. που αφορά την σύστασης 
«Δημοτικής Επιχείρησης Τουρισμού & Ανάπτυξης» και 
δημοσιεύτηκε στο ΦΕΚ 275/9.3.2000 τεύχος Β'. 

6. Την αριθμ. 12/00 απόφαση του Δ.Σ. της ΔΕΤΑΔΟ. 

7. Την αριθ. 108/4.7.2002 απόφαση του Δημοτικού Συμ¬ 
βουλίου Ορεινού με θέμα «Μεταφορά της έδρας της Δη¬ 
μοτικής Επιχείρησης (ΔΕΤΑΔΟ) στο Δ.Δ. Κεχροκάμπου». 

8. Την αριθ. 208/21.1.2002 ΦΕΚ 128/Β απόφαση του 
Γ.Γ.Π.Α.Μ.Ο. «Περί μεταβίβασης εξουσίας υπογραφής», 
αποφασίζουμε: 

Τροποποιούμε εν μέρη την Συστατική Πράξη της «Δη¬ 
μοτικής Επιχείρησης Τουρισμού & Ανάπτυξης» Δήμου 
Ορεινού και το άρθρο 5 ως εξής: 

Άρθρο 5: Έδρα της Επιχείρησης είναι το Δ. Δ. Κεχρο¬ 
κάμπου του Δήμου Ορεινού. 

Κατά τα λοιπά ισχύει η αριθμ. 15/21.2.2000 απόφαση 
του Γενικού Γραμματέα Περιφέρειας Α.Μ.Θ. που αφορά 
την σύσταση της Δημοτικής Επιχείρησης Τουρισμού & 
Ανάπτυξης Δήμου Ορεινού (Δ.Ε.Τ.Α.Δ.Ο.) και δημοσιεύ¬ 
τηκε στο ΦΕΚ 275/9.3.2000 τεύχος Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 9 Αυγούστου 2002 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 

ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 4122 (7) 

Καθορισμός τελικού αποδέκτη διάθεσης επεξεργασμέ¬ 
νων οικιακών λυμάτων του Δήμου Ελλομένου Ν. Λευ¬ 
κάδας και οι όροι διάθεσης αυτών. 

Ο ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

Τις διατάξεις: 

1. Του Π.Δ. 30/96 «Κώδικας Νομαρχιακής Αυτοδιοίκη¬ 
σης». 

2. Τηντροποποίησητου Οργανισμού Εσωτερικής Οργά¬ 
νωσης και Λειτουργίας των Υπηρεσιών της Νομαρχιακής 
Αυτοδιοίκησης Λευκάδας.(ΦΕΚ 1747/31.12.2001 τ.Β'). 

3. Την Υγειονομική διάταξη Ε1β/221/65 (Φ.Ε.Κ.138 
τ.Β'/24-2-65) όπως τροποποιήθηκε με τις αριθμ. 
Π/17831/7-12-71 (Φ.Ε.Κ. 986 τ Β 10-12-71) και Γ4/1305/ 
2.8.74 (Φ.Ε.Κ801 τ Β/9-8-74). 

4. ΤοΝ.1 650/86 (Φ.Ε.Κ.160τΑ/86). 

5. Την Υπουργική απόφαση 69269/5387/90 (ΦΕΚ678/90 
τΒ). 

6. Την Κ Υ Α 46399/1352/86 (ΦΕΚ 438/86 τ Β). 

7. Την Υπουργική Απόφαση οϊκ. 5673/400/97 (ΦΕΚ 


192/97 τ Β) όπως τροποποιήθηκε με την αρ. 19661/ 
1982/2-8-99 (ΦΕΚ 1811 /99 τ Β). 

8. Την 91 /271 οδηγία της Ε.Ε. 

9. Το από 30.7.2002 πρακτικό της επιτροπής καθορι¬ 
σμού αποδέκτη σύμφωνα με την αριθμ. Οικ. 4021/ 
2.7.2002, αποφασίζουμε: 

1. Καθορίζουμε ως φυσικό αποδέκτη του Δήμου Ελλο¬ 
μένου την θαλάσσια περιοχή Καλαμάκι μεταξύ Αλαμανά- 
του και Μαύρου Νερού, υπό την προϋπόθεση ότι τα λύ¬ 
ματα πριν ριφθούν στη θάλασσα θα υπόκεινται σε κατάλ¬ 
ληλη επεξεργασία. Συγκεκριμένα τα επεξεργασμένα 
λύματα στην έξοδο της εγκατάστασης βιολογικού καθα¬ 
ρισμού θα πρέπει να έχουν τα ακόλουθα χαρακτηριστικά: 

α. Οργανικό φορτίο (ΒΟϋ5) 25πΐ9/Ι. 
β. Αιωρούμενα στερεά (ςς) 35πι<3/1. 
γ. Άζωτο ολικό (Ν) Ιδπιρ/Ι. 
δ. Φώσφορος ολικός (Ρ) 1 0 ΠΓ 19 /Ι- 
ε. Πλήθος κολοβακτηριδίων στα 80% των δειγμάτων 
100/1 ΟΟγπΙ, όπως και τυχόν αυστηρότερους ή πρόσθε¬ 
τους όρους που θατεθούν από τασυναρμόδια Υπουργεία 
κατά την Έγκριση Περιβαλλοντικών Όρων. 

2. Ανωτέρα χρήση θαλάσσιου αποδέκτη. Προσδιορί¬ 
ζουμε την ανωτέρας τάξης χρήση των υδάτων για κολύμ¬ 
βηση και αλιεία πλην εδωδίμων οστρακόδερμων με τους 
όρους της Ε1 β/221/65 αρθ. 4παρ. 2. 2 Υγειονομικής Διά¬ 
ταξης. 

3. Καθορισμός ειδικών όρων επεξεργασμένων λυμάτων 
στην οριζόμενη περιοχή. 

α. Ως σημείο εκβολής των επεξεργασμένων λυμάτων 
θεωρείται το άκρο αγωγού εκβολής με σύστημα διάχυ¬ 
σης πολλών στομίων για καλύτερη ανάμειξη με τα νερά 
αποδέκτη και σημαντική αραίωση σε βάθος τουλάχιστον 
30 μέτρων και μήκους 200 μέτρων από την ακτή. 

β. Στο σημείο εκβολής υποχρεούται ο Δήμος Ελλομέ¬ 
νου να τοποθετήσει πλωτούς σημαντήρες με αντίστοιχες 
πινακίδες στην ξηρά ότι απαγορεύεται το αγκυροβόλιο. 

γ. Οι όροι διάθεσης θα ακολουθούν τις εγκριθείσες με¬ 
λέτες σύμφωνα με την ισχύουσα νομοθεσία, με δυνατό¬ 
τητα τροποποίησης των προς αυστηρότερα κριτήρια για 
την προστασία του αποδέκτη. 

δ. Η επίβλεψη των εργασιών και η επίβλεψη λειτουργίας 
της μονάδας του Βιολογικού Καθαρισμού θα γίνεται από 
Υγιεινολόγο Μηχανικό. 

ε. Ο Βιολογικός Καθαρισμός θα δέχεται μόνο τα Αστικά 
λύματα του Δήμου Ελλομένου και όχι Βιοτεχνικά - Βιομη¬ 
χανικά απόβλητα, δεν θα εξυπηρετούνται ελαιοτριβεία η 
άλλες βιοτεχνίες της περιοχής. 

στ. Εάν είναι δυνατή η άρδευση εκτάσεων κατά τους θε¬ 
ρινούς μήνες τότε αυτή θα γίνεται βάση των όρων επιφα¬ 
νειακής διάθεσης επεξεργασμένων λυμάτων και μόνον 
για καλλιέργειες που επιτρέπεται η άρδευση τους με επε¬ 
ξεργασμένα λύματα. 

ζ. Δεν επιτρέπεται η διοχέτευση ιλύος από τις εγκατα¬ 
στάσεις επεξεργασίας αποβλήτων άμεσα ή έμμεσα σε 
θαλάσσιο χώρο. 

η. Την ευθύνη καλής λειτουργίας της μονάδας επεξερ¬ 
γασίας λυμάτων και συντήρησης του αποδέκτη θα την 
έχει ο Δήμος Ελλομένου. 

θ. Οι εγκριθείσες μελέτες θα ακολουθούν τους όρους 
της παρούσης καθώς και τους όρους της Ε1 β/221/65 
Υ.Δ., της Κ. Υ. Α. 46399/86, της Υ.Α. οικ. 5673/400/97, της 
91/271 οδηγία της Ε. Ε και τους όρους που απορρέουν 
από τον Ν. 1650/86 περί προστασίας περιβάλλοντος, κα¬ 
θώς και η λειτουργία της μονάδας θα ακολουθείτο παρα¬ 
πάνω. 

ι. Οι αρμόδιες υπηρεσίες δύναται δια της παρούσης να 
επιβάλλουν, πέραν των παραπάνω όρων την λήψη άλλων 
απαιτούμενων συμπληρωματικών αυστηρότερων όρων 
και μέτρων για την προστασία της Δημόσιας Υγείας και 
του περιβάλλοντος και με γνώμονα τα παρακάτω κριτή¬ 
ρια: 

-Τις ειδικές κοινωνικές απαιτήσεις για την προστασία 
της Δημόσιας Υγείας. 

-Την τουριστική ανάπτυξη της περιοχής. 

-Τα ειδικά προγράμματα ανάπτυξης του θαλάσσιου ζω¬ 
ικού πλούτου. 

-Την κατάσταση στην οποία βρίσκεται ο αποδέκτης από 
απόψεως ρύπανσης. 

-Την μορφολογία της ακτής της περιοχής. 

-Την χρήση της θάλασσας όπως αναφέρεται στην πα¬ 
ρούσα απόφαση. 

-Τα θαλάσσια ρεύματα που επικρατούν στην περιοχή. 

Ο έλεγχος της τήρησης των εγκεκριμένων όρων επε¬ 
ξεργασίας και διάθεσης των λυμάτων, θα γίνεται από την 
αρμόδια Υγειονομική Υπηρεσία σύμφωνα μετά καθοριζό¬ 
μενα για την συχνότητα δειγματοληψιών και της μεθόδου 
μέτρησης, στο παράρτημα VI της ΚΥΑ 46399/1354/86. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 2 Αυγούστου 2002 

Ο Νομάρχης 
ΣΠ. ΜΑΡΓΕΛΗΣ 

-♦- 

Αριθ. 5994 (8) 

Αύξηση ανωτάτου ορίου ημερών κίνησης εκτός έδρας γε¬ 
ωτεχνικών υπαλλήλων υπηρετούντων στην Νομαρχια¬ 
κή Αυτ/ση Κέρκυρας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξεις του Ν. 2503/1997. 

2) Τις διατάξεις του άρθρου 2 παρ. 3 του Ν. 2685/99 «Κά¬ 
λυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις». 

3) Τις όμοιεςτου άρθρου 25 παρ. 6του Ν. 2738/99 με τις 
οποίες συμπληρώθηκαν οι διατάξεις του ανωτέρω άρ¬ 
θρου. 

4) Τηναριθμ. 8901/2000 απόφαση μας, όπωςτροποποι- 
ήθηκε μεταγενέστερα, με την οποία καθορίστηκε ανώτα¬ 
το όριο επιτρεπόμενων ημερών κίνησης εκτός έδρας 
υπαλλήλων υπηρετούντων στη Νομαρχιακή Αυτ/ση Κέρ¬ 
κυρας. 

5) Το αριθμ. 33145/23-7-2002 έγγραφο της Νομαρχια¬ 
κής Αυτ/σης Κέρκυρας με το οποίο διαβιβάζεται το αίτη¬ 
μα της για αύξηση του καθοριζομένου με τις ανωτέρω 
αποφάσεις μας ορίου των 120 ημερών για τους γεωτεχνι¬ 
κούς υπαλλήλους που μετακινούνται για την εφαρμογή 
των προγραμμάτων του Υπουργείου Γεωργίας τα οποία 
έχουν ενταχθεί στο Γ' Κοινοτικό Πλαίσιο Στήριξης. 

6) Την ανάγκη υλοποίησης των ανωτέρω προγραμμά¬ 
των, αποφασίζουμε: 

Αυξάνουμε το ανώτατο όριο των επιτρεπόμενων ημε¬ 
ρών μετακίνησης εκτός έδρας των γεωτεχνικών υπαλλή¬ 
λων που υπηρετούν στη Νομαρχιακή Αυτ/ση Κέρκυρας, 
πέραν αυτών που εγκρίθηκαν με την ανωτέρω απόφαση 
μας, για το έτος 2002 κατά 55 ημέρες για κάθε υπάλληλο. 

Η δαπάνη που θα απαιτηθεί για την εφαρμογή της από¬ 
φασης μας αυτής θα βαρύνει τις πιστώσεις των οικείων 
προϋπολογισμών των Νομαρχιακών Αυτ/σεων τηςΠερι- 
φέρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 31 Ιουλίου 2002 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 


Αριθ. 4906 (9) 

Σύσταση δημοτικού νομικού προσώπου με την επωνυμία 
«Δημοτικό θέατρο Επανομής» στο Δήμο Επανομής 
του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις της παρ. 10 του άρθρου 6 του Ν. 
2503/1997. 

3. Την αριθ. 211/2001 απόφαση του Δημοτικού Συμβου¬ 
λίου Επανομής για τη σύσταση του ανωτέρω νομικού 
προσώπου. 

4. Την αριθμ.5631/26-7-2000(ΦΕΚ 1032/Β/22-8-2000) 
απόφαση του Γενικού Γραμματέα Περιφέρειας Κεντρι¬ 
κής Μακεδονίας «Ορισμός εισηγητών και μεταβίβαση 
εξουσίας υπογραφής «Με εντολή Γενικού Γραμματέα» 
αποφάσεων και άλλων πράξεων στο Γενικό Διευθυντή, Δι¬ 
ευθυντές και προϊσταμένους Τμημάτων και Γραφείωντων 
υπηρεσιών της Περιφέρειας», όπως αναδημοσιεύτηκε 
στοΦΕΚ 1339/Τ.Β/6.11.2000, αποφασίζουμε: 

1. Συστήνουμε νομικό πρόσωπο με την επωνυμία «Δη¬ 
μοτικό θέατρο Επανομής» στο δήμο Επανομής του Νο¬ 
μού Θεσσαλονίκης. 

2. Σκοποί του Νομικού Προσώπου είναι οι: 

α) Η δημιουργία και λειτουργία δημοτικού θεάτρου, στο 
οποίο θα πραγματοποιούνται θεατρικές παραστάσεις, 
μουσικές εκδηλώσεις ή συναυλίες, αλλά και κάθε άλλη 
καλλιτεχνική δραστηριότητα ικανή να πραγματοποιηθεί. 

β) Η δημιουργία παιδικής σκηνής καθώς και ερασιτεχνι¬ 
κής θεατρικής ομάδας με σκοπό την εξοικείωση των νέων 
ανθρώπωντης Επανομής από μικρή ηλικία μετηντέχνη εν 
γένει. 

γ) Η στήριξη και η βοήθεια με κάθε μέσο των πολιτιστι¬ 
κών συλλόγων και μαθητικών κοινοτήτων Γυμνασίων και 
Λυκείων Επανομής, για το ανέβασμα θεατρικών παρα¬ 
στάσεων ή άλλων πολιτιστικών εκδηλώσεων. 

δ) Η ανάπτυξη και προαγωγή του πολιτισμού με την ορ¬ 
γάνωση σεμιναρίων, διαλέξεων, τελετών απονομής με¬ 
ταλλίων σε άτομα που συνέβαλαν με το έργο τους στον 
τομέα του πολιτισμού εν γένει καθώς επίσης και η περιο¬ 
δική έκδοση εντύπων για το θέατρο και για άλλες μορφές 
τέχνης. 

ε) Η μίσθωση και υπεκμίσθωση και γενικά η εκμετάλ¬ 
λευση κατά τρόπο που κρίνει επωφελή των εγκαταστάσε¬ 
ων που διαχειρίζεται, πάντοτε εντός του πλαισίου του 
σκοπού ίδρυσης. 

στ) Προς εκπλήρωση των σκοπώντης μπορεί να συμμε¬ 
τέχει σε συνεργασίες με φυσικά ή νομικά πρόσωπα, που 
επιδιώκουν όμοιους ή συναφείς σκοπούς με αυτόν που 
επιδιώκει, όπως και να ενεργεί ότι αυτό θεωρεί ότι είναι 
αναγκαίο ή χρήσιμο για την πραγματοποίηση του σκοπού 
του. 

3. Πόροι του Νομικού Προσώπου είναι: 

α) Η ετήσια επιχορήγηση του δήμου ύψους τουλάχι¬ 
στον 29.347,03 ευρώ η οποία θα προσαρμόζεται όταν 
απαιτηθεί αυτό. 

β) Κρατικές επιχορηγήσεις ή κάθε άλλη νόμιμη πρόσο¬ 
δος, είτε απευθείας προς το νομικό πρόσωπο, είτε προς 
τον δήμο Επανομής για το νομικό πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Εισπράξεις από το αντίτιμο πραγμάτων ή υπηρεσιών 
που παρέχονται από το νομικό πρόσωπο. 

ε) Πρόσοδοι από την περιουσία του. 

στ) Κάθε άλλη νόμιμη πρόσοδος. 

4. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός απουσιάζει ή κωλύεται, 
από τον αντιπρόεδρο. 

6. Με την απόφαση αυτή προκαλείται δαπάνη ύψους 
29.347,03 ευρώ σε βάρος του Κ.Α212.3του προϋπολογι¬ 
σμού του Δήμου έτους 2002 και θα προσαρμόζεται ανά¬ 
λογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Αυγούστου 2002 

Ο Γενικός Γραμματέας Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-Φ- 

( 10 ) 

Χορήγηση άδειας ασκήσεως επαγγέλματος Κοινωνικού 
Λειτουργού στη Λίνα Ευγενία του Ναπολέοντα. 

Η ΝΟΜΑΡΧΗΣ ΑΘΗΝΩΝ 

Με την 10078/9.8.2002 απόφαση της Νομάρχου Αθη¬ 
νών χορηγήθηκε στην ΛΙΝΟΥ ΕΥΓΕΝΙΑ ΤΟΥ ΝΑΠΟΛΕΟ- 
ΝΤΑ άδεια άσκησης επαγγέλματος Κοινωνικού Λειτουρ¬ 
γού. 

Με εντολή Νομάρχου 
Η Διευθύντρια κ.α.α 
Ε. ΘΕΟΔΩΡΙΔΟΥ 

-Φ- 

Αριθ. 6325 (11) 

Καθιέρωση υπερωριακής εργασίας και εργασίας κατά τις 
Κυριακές και εξαιρέσιμες ημέρες, καθώς και κατά τις 
νυκτερινές ώρες κατά το Β' εξάμηνο του έτους 2002, 
για τους υπαλλήλους που υπηρετούν στη Νομαρχιακή 
Αυτοδιοίκηση Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη : 

1. Τις διατάξεις του άρθρου 29 του Ν. 2683/99 «Κύρωση 
του Κώδικα Κατάστασης Δημοσίων Πολιτικών Διοικητι¬ 
κών υπαλλήλων ΝΠΔΔ και άλλες διατάξεις». 

2. Τις διατάξειςτου άρθρου 15του Ν. 2592/98, όπως συ¬ 
μπληρώθηκαν με τις όμοιες του άρθρου 25 παρ. 7 του Ν. 
2738/99. 

3. Τις διατάξεις του άρθρου 2 του Ν. 301/76. 

4. Τις διατάξεις του άρθρου 10 του Ν. 2732/30-7-99, 
(ΦΕΚ154Α). 

5. Τις διατάξειςτου Π.Δ. 30/96, (ΦΕΚ21 Α) «Κώδικας Νο¬ 
μαρχιακής Αυτοδιοίκησης». 

6. Το αριθμ. 276510/25-7-02 έγγραφο του Υπουργείου 
Γεωργίας «Υπερωρίες Β' εξαμήνου 2002 για τους υπαλ¬ 
λήλους του Υπ. Γεωργίας που υπηρετούν στις Ν.Α.». 

7. Την ανάγκη απασχόλησης των υπαλλήλων της Νο¬ 
μαρχιακής Αυτοδιοίκησης Αργολίδας πέρα από τις ώρες 
της υποχρεωτικής απασχόλησης, καθώς και κατά τις Κυ¬ 
ριακές και εξαιρέσιμες ημέρες και κατά τις νυχτερινές 
ώρες για την αντιμετώπιση εποχιακών εκτάκτων ή επεί¬ 
γουσα) ν αναγκών. 

8. Το γεγονός ότι από την παρούσα απόφαση προκα- 
λείται δαπάνη σε βάρος του φορέα του προϋπολογισμού 
μας 291 Δραστηριότητα 16 (ποιοτικός έλεγχος)- ΚΑΕ 
0511-12 ύψους 29.318 ευρώ, του οποίου οι εγγεγραμμέ¬ 
νες πιστώσεις επαρκούν, αποφασίζουμε: 

Α. Κρίνουμε απαραίτητη την καθιέρωση υπερωριακής 
απογευματινής εργασίας καθώς και εργασίας κατά τις νυ¬ 
χτερινές ώρες, τις Κυριακές καιτις εξαιρέσιμες ημέρες για 
την κάλυψη όλως εξαιρετικών ή εκτάκτων ή εποχιακών 
αναγκώντων υπηρεσιών μας για το έτος 2002 και ιδίως για 


την απασχόληση υπαλλήλων με τον ποιοτικό και ποσοτικό 
έλεγχο εισαγόμενων ή εξαγόμενων μεταποιημένων ή προ- 
οριζομένων για μεταποίηση γεωργικών προϊόντων. 

Β. Ορίζουμε υπεύθυνο για τον έλεγχο και παρακολού¬ 
θηση της πραγματοποίησης παροχής υπερωριακής απα¬ 
σχόλησης των υπαλλήλων που θα εργασθούν υπερωρια- 
κά κατά τα παραπάνω τον Προϊστάμενο της Δ/νσης Αγρο¬ 
τικής Ανάπτυξης. 

Γ. Κατανέμουμε στην παραπάνω αναφερόμενη Δ/νση 
Αγροτικής Ανάπτυξης ώρες ως εξής: 

1. Για υπερωριακή απογευματινή εργασία 4.980 ώρες. 

2. Για απασχόληση Κυριακές και εξαιρέσιμες 1.260 
ώρες. 

Η κατανομή των ωρών υπερωριακής απογευματινής ερ¬ 
γασίας , των ωρών απασχόλησης κατά τις Κυριακές και 
εξαιρέσιμες ημέρες ανά υπάλληλο θα γίνει με νεώτερες 
αποφάσεις μας, σύμφωνα με την εργασία που θα παρα¬ 
σχεθεί υπό την εποπτεία και ευθύνη του ορισθέντος προϊ¬ 
σταμένου Αγροτικής Ανάπτυξης. 

Δ. Η απόφαση αυτή ισχύει ένα μήνα πριν την δημοσίευ¬ 
σή της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 7 Αυγούστου 2002 

Ο Νομάρχης 
ΤΑΣΟΣ I. ΣΑΛΕΣΙΩΤΗΣ 

-Φ- 

Αριθ. 17220 (12) 

Υπερωρίες Β’ εξαμήνου έτους 2002 για τους 
υπαλλήλους της Δ/νσης Γεωργίας Ν.Α. Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις του αρ. 15του Ν. 2592/98 σχετικά με την 
υπερωριακή εργασία. 

2. Τις διατάξειςτου αρ. ΙΟτου Ν. 2732/99 (ΦΕΚ 154Τ.Α.) 
σχετικά με την απασχόληση υπαλλήλων για Κυριακές, 
ημέρες αργίας και νυχτερινές ώρες. 

3. Τις διατάξεις της παρ. 7 του αρ. 35 του Ν. 2738/99 
(ΦΕΚ 180 Τ.Α.) 

4. Το αρ. 276510/25-7-02 έγγραφο του Υπ. Γεωργίας 
Υπερωρίες Β' εξαμήνου 2002 για τους υπαλλήλους των 
Ν.Α. που ασχολούνται με τον ποιοτικό και ποσοτικό έλεγ¬ 
χο των νωπών και μεταποιημένων γεωργικών προϊόντων 
φυτικής προέλευσης. 

5. Τις ανάγκες της υπηρεσίας. 

6. Το γεγονός ότι υπάρχει ανάλογη πίστωση, αποφασί¬ 
ζουμε: 

Εγκρίνουμε την υπερωριακή απασχόληση των υπαλλή¬ 
λων της Δ/νσης Γ εωργίας Ν.Α Ημαθίας που ασχολούνται 
με τον ποιοτικό και ποσοτικό έλεγχο των νωπών και μετα¬ 
ποιημένων γεωργικών προϊόντων φυτικής προέλευσης 
για καθημερινές, Κυριακές και αργίες σύμφωνα με τις 
ανάγκες της Υπηρεσίας για τους μήνες Ιούλιο - Αύγουστο 
- Σεπτέμβριο - Οκτώβριο - Νοέμβριο και Δεκέμβριο του 
2002 για τα προγράμμτα που ορίζει η αρ. 276510/25-7-02 
κατανομή του Υπ. Γ εωργίας ως εξής : 

Καθημερινές 5720 ώρες / Κυριακές, αργίες 1870 ώρες 
και συνολική δαπάνη 36.156 ΕΥΡΩ. 

Ο ορισμός των υπαλλήλων που θα ασχοληθούν υπερω- 
ριακά θα γίνει από την Δ/ντή Γεωργίας. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Βέροια, 8 Αυγούστου 2002 

Ο Νομάρχης κ.α.α. 

Ο Βοηθός Νομάρχης 
ΑΣΤΕΡΙΟΣ ΔΙΟΥΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




